**10975 Županijsko državno odvjetništvo u Osijeku**

Razdjel: 109 MINISTARSTVO PRAVOSUĐA I UPRAVE

Glava: 10975 ŽUPANIJSKO DRŽAVNO ODVJETNIŠTVO U OSIJEKU

Aktivnost: A640000 PROGON POČINITELJA KAZNENIH I KAŽNJIVIH DJELA I ZAŠTITA IMOVINE RH PRED NADLEŽNIM SUDOVIMA I TIJELIMA

**OBRAZLOŽENJE POSEBNOG DIJELA FINANCIJSKOG PLANA ZA RAZDOBLJE**

**2024.-2026. GODINE (Prilog 7b)**

Državno odvjetništvo je samostalno i neovisno pravosudno tijelo ovlašteno i dužno postupati protiv počinitelja kaznenih djela i drugih kažnjivih djela, poduzimati pravne radnje radi zaštite imovine Republike Hrvatske te podnositi pravna sredstva za zaštitu Ustava i zakona.

Županijsko državno odvjetništvo u Osijeku nadležno je za područje Županijskog suda u Osijeku te postupa pred Trgovačkim sudom u Osijeku za područje Osječko-baranjske županije kao i pred Upravnim sudom za područje Osječko-baranjske županije (Zakon o područjima i sjedištima državnih odvjetništava, Narodne novine broj 128/14, 68/18 i 21/22).

## Zakonske i druge pravne osnove:

## Zakon o državnom odvjetništvu (NN 68/18 i 21/22)

## Poslovnik državnog odvjetništva (NN 128/2019)

## Pravilnik o unutarnjem redu Županijskog državnog odvjetništva u Osijeku broj: A-104/2021 od 27. listopada 2021. godine, Pravilnik o izmjenama Pravilnika o unutarnjem redu u Županijskom državnom odvjetništvu u Osijeku, broj A-50/2022 od 04. ožujka 2022, te Pravilnik o unutarnjem redu u Županijskom državnom odvjetništvu u Osijeku (pročišćeni tekst) od 03.travnja 2023.

## Zakon o državnim službenicima (NN 98/19)

## Kolektivni ugovor za državne službenike i namještenike (NN 56/22)

## Uredba o nazivima radnih mjesta i koeficijentima složenosti poslova u državnoj službi (NN 37/01, 38/01-isp., 71/01, 89/01, 112/01, 7/02-isp.,17/03, 197/03, 21/04-isp., 66/05, 131/05, 11/07, 47/07,109/07,58/08,32/09,140/09, 21/10, 38/10, 77/10, 113/10, 22/11,142/11, 31/12,60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 100/15, 71/18, 73/19 i 63/21).

# A640000 PROGON POČINITELJA KAZNENIH I KAŽNJIVIH DJELA I ZAŠTITA IMOVINE RH PRED NADLEŽNIM SUDOVIMA I TIJELIMA

# FINANCIJSKI PLAN 2024.S PROJEKCIJAMA 2025.-2026.GOD.

|  |  |  |  |  |  |  |
| --- | --- | --- | --- | --- | --- | --- |
| Glava | Izvršenje 2022. | Plan 2023. | Plan 2024. | Projekcija 2025. | Projekcija 2026. | Inde ks 2024  /2023 |
| 10975 | 1.566.413 | 1.707.748 | 1.973.593 | 1.979.274 | 1.987.690 | 115,00 |
|  |  |  |
|  |  |  |

Unutar aktivnosti A640000 izvor 11 - opći prihodi i primici osiguravaju se sredstva nužna za troškove plaća i ostalih troškova za 50 zaposlenika Županijskog državnog odvjetništva u Osijeku. Također, na aktivnosti se planiraju sredstva za pokriće materijalnih rashoda koji nastaju u redovnom poslovanju kao što su troškovi pošte, prijevoza, energije, uredskog materijala, službenih putovanja, intelektualnih usluga i ostalo prema stavkama plana.

Trošak plaća u 2024. godini obuhvaća 71,13% ukupnoga plana, u projekciji 2025. obuhvaća 71,30% ukupnoga plana te 71,15% u 2026. godini.

## Plaće i doprinosi A640000 10975 Županijsko državno odvjetništvo u Osijeku

|  |  |  |  |  |  |  |
| --- | --- | --- | --- | --- | --- | --- |
| Plaće | Izvršenje 2022. | Plan 2023. | Plan 2024. | Projekcija 2025. | Projekcija 2026. | Inde ks 2024  /202 3 |
| A640000 | 1.138.139 | 1.201.142 | 1.396.061 | 1.408.000 | 1.412.500 | 116,20 |
|  |  |  |
|  |  |  |
| Doprinosi | Izvršenje 2022. | Plan 2023. | Plan 2024. | Projekcija 2025. | Projekcija 2026. | Inde ks 2024  /202 3 |
| A640000 | 187.793 | 242.186 | 271.939 | 270.000 | 268.500 | 112,30 |
|  |  |  |
|  |  |  |

## Obrazloženja financijskog plana i postupak izračuna za plaće i doprinose 2024.

ŽDO u Osijeku na dan 30.09.2023. broji 50 zaposlenika od kojih je 1 ŽDO i 16 ZŽDO-a, 27 službenika te 6 namještenika. Plaća za redovan rad na stavci 3111 za 2024. je projicirana u iznosu od 1.390.000 EUR-a na temelju bruto plaće isplaćene u rujnu 2023. prema uputi o planiranju za 2024.-2026. godinu koja je iznosila 117.232,58 EUR-a, uzevši u obzir zapošljavanje jedne namještenice do kraja 2023. godine. Prema izračunima na stavci plaća biti će potrebno pri rebalansu u 2024. iskazati nedostatna sredstva u približnom iznosu od 50.000,00 eura. Zbog zadanih limita proračuna na skupini 31 istu stavku nismo mogli potrebno uvećati. Stavka 3113 prekovremenog rada je projicirana prema dosadašnjoj dinamici troškova u iznosu od 6.000,00 EUR-a na godišnjoj razini, uzevši u obzir novi Pravilnik o naknadama dežurstva za pravosudne dužnosnike. Na temelju ukupnog troška plaće 311 projiciran je iznos od 16,5% za doprinose za obvezno zdravstveno osiguranje na stavci 3132 u iznosu od 229.350 EUR-a. Doprinosi za mirovinsko osiguranje 3131 - planirani su po najavljenim odlascima u mirovinu dva dužnosnika koji imaju pravo isplate na staž osiguranja s povećanim trajanjem za razdoblje 2011-2018 u iznosu od 42.589 EUR-a.

## Obrazloženja financijskog plana i postupak izračuna za plaće i doprinose 2025.

Projekcija plaća za 2025. uvećana je samo za 18.000,00 eura u odnosu na 2024., odnosno za 1,28%. Isti iznos također je nedostatan uspoređujući plaću za rujan 2023. te će ga biti potrebno korigirati pri sljedećim utvrđivanjima limita. Tako je na stavci 311 projiciran iznos od 1.408.000,00 EUR-a. Doprinosi za zdravstveno na stavci 3132 su projicirani u iznosu od 232.320,00 EUR-a. Doprinosi za mirovinsko osiguranje 3131 se odnose na dva dužnosnika koja planiraju u mirovinu te ostvaruju pravo na isplatu doprinosa staža osiguranja s povećanim trajanjem u iznosu od 41.400 EUR-a.

## Obrazloženja financijskog plana i postupak izračuna za plaće i doprinose 2026.

Projekcija plaća za 2026. uvećana je za 29.500,00 EUR-a. Tako je na stavci 311 projiciran iznos od 1.412.500,00 EUR-a doprinosi za zdravstveno na stavci 3132 su projicirani u iznosu od 274.662 EUR-a. Isti iznos također je nedostatan uspoređujući plaću za rujan 2023. te će ga biti potrebno korigirati pri sljedećim utvrđivanjima limita. U odnosu na plan plaće za 2024. projicirani iznos za 2026. godinu je uvećan samo za 1,59%. Doprinosi za mirovinsko osiguranje 3131 se odnose na 2 dužnosnika koji planiraju u mirovinu te ostvaruju pravo na isplatu doprinosa staža osiguranja s povećanim trajanjem u iznosu od 41.600 EUR-a.

## Obrazloženja financijskog plana i postupak izračuna za ostale rashode za zaposlene 2024.-2026.

|  |  |  |  |  |  |  |
| --- | --- | --- | --- | --- | --- | --- |
| 3121 | Izvršenje 2022. | Plan 2023. | Plan 2024. | Projekcija 2025. | Projekcija  2026. | Inde ks 2024  /202 3 |
| A640000 | 22.042 | 25.217 | 31.000 | 30.500 | 30.500 | 122,90 |
|  |  |  |

Projekcija isplata božićnica i regresa rađena je na bazi 34 službenika i namještenika, uzevši u obzir zaposlenu namještenicu do kraja 2023. godine., te ona iznosi 25.839,00 EUR. Isplata jubilarnih nagrada planirana je za 3 službenika i namještenika u iznosu od 1.040 EUR. Procjena dara za djecu planirana je u iznosu od 1.000,00 EUR te ostala prava i pomoći po KU u iznosu od 3.121,00 EUR. Projekcija ukupnog potrebnog iznosa za ostale rashode na stavci 3121 iznosi 25.561,00 EUR-a za 2024. godinu. Iznosi su planirani po važećem kolektivnom ugovoru za državne službenike i namještenike (NN 56/22).

## Obrazloženja financijskog plana za rashode za usluge 2024.-2026.

## 3237 - Intelektualne usluge

|  |  |  |  |  |  |  |
| --- | --- | --- | --- | --- | --- | --- |
| 3237 | Izvršenje 2022. | Plan 2023. | Plan 2024. | Projekcija 2025. | Projekcija2026. | Inde ks 2024  /2023 |
| A640000 | 67.025 | 52.727 | 66.000 | 56.776 | 56.200 | 125,20 |

Troškovi intelektualnih usluga su najveća stavka skupine rashoda za usluge u aktivnosti A640000, (Grafikon 1.) odnose se na vještačenja (medicinska, građevinska, prometna, računovodstveno-financijska vještačenja i dr.), usluge odvjetnika po službenoj dužnosti, usluge tumača, usluge bolničkih troškova (obdukcije i dr.). Ista se ne mogu točno planirati jer ovise o nužnosti i specifičnosti zaprimljenih predmeta.

Intelektualne usluge su za 2024. planirane u iznosu od 66.000 EUR-a uzimajući u obzir dinamiku troškova u 2023. godini. Projekcija 2025. na stavci intelektualnih usluga je iskazna na 56.776 EUR-a zbog uklapanja u limite, isti će se u planu za 2025. iskazivati po dinamici troškova prijašnjih godina. 2025. godine projicirano 56.200 EUR-a na stavci intelektualnih usluga.

Grafikon 1: Odnos ukupnih rashoda za usluge i intelektualnih usluga

Upravljanje rashodima

Aktivnost A640000 također je namijenjena i alimentiranju rashoda za uredski materijal, energiju, gorivo, usluge telefona, pošte i prijevoza, tekuće i investicijsko održavanje, zakupnine i najamnine, premije osiguranja, članarine i ostale materijalne rashode za potrebe svih odjela Županijskog državnog odvjetništva u Osijeku, a sredstva se koriste racionalno i na najefikasniji način. U odnosu na dinamiku izvršenja, kao i prisutno i stalno poskupljenje energenata, planirano je više sredstava, zbog povećanja cijena struje,toplinske energije, papira i dr.

Manje odstupanje utvrđeno je na stavkama uredskog materijala te usluga telefona, pošte i prijevoza zbog porasta cijena.

Tako je za 2024. godinu na stavci uredskog materijala planirano 16.000 EUR-a uzimajući u obzir veće cijene u 2023. prilikom planiranja proračuna za trogodišnje razdoblje.

Projekcije za 2025.i 2026. su planirane u iznosu od 16.5000 EUR-a i 17.000 EUR-a što je 2,51 do 6,30% više u odnosu na 2024. godinu uzimajući u obzir blaži porast cijena.

|  |  |  |  |  |  |  |
| --- | --- | --- | --- | --- | --- | --- |
| 3221 | Izvršenje 2022. | Plan 2023. | Plan 2024. | Projekcija 2025. | Projekcija 2026. | Inde ks 2024  /2023 |
| A640000 | 13.602 | 14.865 | 16.000 | 16.500 | 17.000 | 107,60 |